**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2003 թվականի հունվարի 23-ի N 175-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ**

**1. Ընթացիկ իրավիճակը և ակտերի ընդունման անհրաժեշտությունը.**

Հայաստանի Հանրապետության ներքին գործերի նախարարության ոստիկանությունում ծառայության ընդունվելիս թեկնածուին ներկայացվող ֆիզիկական պատրաստականության և առողջական վիճակի հետ կապված պահանջները ստուգվում են համաձայն Հայաստանի Հանրապետության կառավարության 2003 թվականի հունվարի 23-ի «Ոստիկանության ծառայողին ներկայացվող ֆիզիկական պատրաստականության, առողջական վիճակի հետ կապված պահանջները սահմանելու մասին» N 175-Ն որոշմամբ։

Իրավակիրառ պրակտիկայի ուսումնասիրությունը ցույց է տվել, որ գործող իրավակարգովորումները ոչ միայն չեն համապատասախանում ներկայումս Հայաստանի Հանրապետության ներքին գործերի նախարարության ոստիկանությունում ընթացող համակարգային փոփոխությունների տրամաբանությանը, այլ` չարդարացված խոչընդոտներ են ստեղծում կադրային համալրման աշխատանքներն իրականացնելիս։

Հաշվի առնելով ծառայության իրականացման առանձնահատկությունները` ոստիկանությունում ծառայության ընդունվելիս թեկնածուին ներկայացվող առողջական վիճակի հետ կապված պահանջները չափազանց կարևոր են, սակայն դրանց սահմանումը պետք է բխի ծառայության պատշաճ իրականցման տրամաբանությունից։ Այս մասին են վկայում միջազգային փորձի ուսումնասիրությունը և վիճակագրական տվյալները։

Կարևորելով գործնականում առաջացող խնդիրները, ինչպես նաև ժամանակակից բժշկության տեխնոլոգիական զարգացման ներկա փուլի հնարավորությունները, որի արդյունքում հաղթահարվում են առողջության բազմաթիվ խնդիրներ, նախագծով առաջարկվում է որոշմամբ սահմանված N 2 հավելվածը շարադրել նոր խմագրությամբ՝ հաշվի առնելով ծավալուն փոփոխությունները:

Նախագծով նախատեսվում է ոստիկանության բժշկական զննության իրականացում՝ հիմնված արդիական և իրական պահանջների վրա:

**2.** **Կապը ռազմավարական փաստաթղթերի հետ.**

Նախագծի ընդունումը չի բխում որևէ ռազմավարական փաստաթղթից:

3. Առաջարկվող կարգավորման բնույթը.

Նախագծով նախատեսվում է ոստիկանության ծառայողին և ծառայության ընդունվող թեկնածուին ներկայացվող առողջական վիճակի հետ կապված պահանջների վերնայում, գործնականում առաջացած խնդիրների և անճշտությունների շտկում։

**4. Նախագծերի մշակման գործընթացում ներգրավված ինստիտուտները և անձինք և նրանց դիրքորոշումը.**

Նախագիծը մշակվել է Հայաստանի Հանրապետության ներքին գործերի նախարարության կողմից:

**5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**.

Նախագծի ընդունման արդյունքում Հայաստանի Հանրապետության պետական բյուջեի եկամուտներում և ծախսերում փոփոխություններ չեն նախատեսվում:

**6. Ակնկալվող արդյունքը.**

Նախագծի ընդունման արդյունքում կվերացվեն անհարկի խոչընդոտները, ինչպես նաև կխթանի ոստիկանությունում կադրային համալարմանը և կբարելավվի իրավակիրառ պրակտիկան։

**ՀՀ ներքին գործերի նախարարություն**